Doi oameni, împușcați mortal în centrul unui oraș din Germania. Autorul crimelor a fost prins de polițiști.
Polițiștii din Germania l-au prins pe bărbatul înarmat care ar fi ucis două persoane într-un schimb de focuri de armă. Bărbatul ar fi împușcat mortal un bărbat și o femeie în centrul orașului Espelkamp. Espelkamp este un oraș din vestul Germaniei, cu 20.000 de locuitori, situat în statul Renania de Nord-Westfalia.
Bărbatul căutat de poliție pentru că ar fi ucis două persoane în centrul unui oraș din Germania a fost prins.Presupusul autor al atacului armat produs joi în orăşelul german Espelkamp a fost arestat, au anunţat autorităţile germane, conform agenţiei de presă DPA şi publicaţiei Süddeutsche Zeitung.Individul a fost imobilizat în oraşelul Diepenau.Autorităţile suspectează că este vorba de un conflict familial şi încearcă să afle motivul.Știre inițialăPolițiștii din Germania caută un bărbat înarmat care ar fi împușcat un bărbat și o femeie într-un schimb de focuri, relatează The Independent.Polițiștii au declarat că a fost vorba despre o "dezlănțuire" a unei persoane în centrul orașului Espelkamp, situat în vestul Germaniei, potrivit ziarului Bild.La fața locului s-au deplasat echipe de intervenție specială ale poliției.Conform primului raport, inițial ar fi fost vorba de o singură persoană decedată, însă, ulterior, s-a raportat că este vorba despre două decese.Espelkamp are aproximativ 20.000 de locuitori și este situat în statul vestic Renania de Nord-Westfalia.